**MINISTRIA E INFRASTRUKTURËS DHE ENERGJISË**

**REGJISTRI I KËRKESAVE DHE PËRGJIGJEVE**

**Janar – Mars 2023**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor** | **Data e kërkesës** | **Objekti i kërkesës** | **Data e përgjigjes** | **Përgjigje** | **Mënyra e përfundimit të kërkesës** | **Tarifa** |
| 01 | 16.01.2023 | Informacion mbi shpërblimin e punonjësve të Hekurudhës Shqiptare | 02.02.2023 | Vendimi nr. 898, datë 29.12.2022, i Këshillit të Ministrave “Për mbështetje financiare të menjëhershme të punonjësve të njësive të qeverisjes së përgjithshme dhe institucioneve të arsmit të lartë publik për zbutjen e impaktit të krizës”, nuk përfshin punonjësit e shoqërive aksionere. Në zbatim të nenit 6, të ligjit 10405/2011, organet kolegjiale miratojnë shpërblim për stafin e sha , pas daljes së rezultatit financiar vjetor, si dhe pas miratimit nga ministri përkatës.Si e tillë, punonjësit e Hekurudhës Shqiptare nuk preken nga VKM e sipërcituar, por për to mbetet në fuqi VKM nr. 809, datë 12.12.2022.Së fundi, theksojmë se, Ministria e Infrastrukturës dhe Energjisë, është ministri linje dhe në vijim për informacionet të tilla të natyrës financiare duhet të drejtoheni pranë Ministrisë së Financave dhe Ekonomisë. | E plotë | Nuk ka |
| 02 | 18.01.2023 | Informacion për mbështejen financiare të OJF | 06.02.2023 | Ministria e Infrastrukturës dhe Energjisë, në buxhetin e vitit 2022, ka planifikuar fondet buxhetore për ''Shoqatën Rajonale të Menaxhimit të Mbetjeve, Qarku Korce'', për mbështetjen buxhetore TVSH për projektin me financim të huaj ''Administrimi i Mbetjeve të Ngurta në Juglindje të Shqiperisë, masa shoqëruese, faza e dytë (Rajoni Korce)'', me donator KFË.  Ministria e Infrastrukturës dhe Energjisë, për vitin 2022, bazuar në Planin e Përgjithshëm Analitik të Projektakteve (PPAP) 2022, miratuar me vendimin nr. 862, datë 27.12.2022 të Këshillit të Ministrave “Për miratimin e programit të përgjithshëm analitik të projektakteve, që do të paraqiten për shqyrtim në Këshillin e Ministrave gjatë vitit 2022”, ka realizuar konsultim publik për 5 projektakte (2 projektvendime dhe 3 projektligje), | E plotë | Nuk ka |
| 03 | 20.01.2023 | Informacion për punimet në Urën e Re mbi lumin Drin. | 31.01.2023 | Punimet për Urën e Re mbi lumin Drin, po ecin me ritme të mira. Ura e Re mbi lumin Drin është ura më e madhe në Europë në tipologjinë e saj “urë e varur metalike tip hark”, me një kampatë prej 270m, “shigjetë” e harkut 55m, peshë totale 4200ton metal Corten B dhe e vetmja në Shqipëri si e tillë. Rrjedhimisht është një projekt që ka vështirësitë e veta si nga ana volumore e punimeve edhe nga ana teknike e zbatimit të saj. Aktualisht janë drejt përfundimit saldimet e të gjithë elementëve të urës dhe po vijohet me fazën tjetër të projektit “faza e lëshimit” ose ndryshe faza e pozicionimit të urës në pilat e betonit të përfunduara tashmë. | E plotë | Nuk ka |
| 04 | 20.01.2023 | Informacion për subjektet janë pajisur me miratim paraprak për vazhdimin e procedurave për ndërtimin e impianteve të reja gjeneruese të energjisë elektrike fotovoltaike. | 31.01.2023 | Informuar kërkuesi se, 14 subjekte janë pajisur me miratim paraprak për vazhdimin e procedurave për ndërtimin e impianteve të reja gjeneruese të energjisë elektrike fotovoltaike me kapacitet 2 MW secila, në zbatim të VKM Nr. 822, datë 07.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, e ndryshuar, me një kapacitet total 28 MW.  31 subjekte janë pajisur me miratim për ndërtimin e impianteve të reja gjeneruese të energjisë elektrike fotovoltaike me kapacitet 2 MW secila, në zbatim të VKM Nr. 822, datë 07.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, e ndryshuar, me një kapacitet total 62 MW.  Të gjitha kërkesat, për ndërtimin e impianteve të reja gjeneruese të energjisë elektrike fotovoltaike, janë bërë publike në faqen zyrtare të MIE në adresën www.infrastruktura.gov.al, në përputhje me kërkesat ligjore të VKM Nr. 822, datë 07.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, e ndryshuar. | E plotë | Nuk ka |
| 05 | 24.01.2023 | Informacion për ndërtimin e njw aeroporti turistiko-sportiv në Korçë. | 27.02.2023 | Bashkia Korce ka shprehur interesin pranë AAC per regjistrimin e “Aerodromit fushor Korce” te kodit 1A. Ne vijim AAC ka realizuar nje vizite vlerësuese ne terren per te verifikuar paraprakisht perputhshmerine me kërkesat rregullatore. Ne përfundim te këtij procesi, AAC ka vendosur ne dipozicion te Bashkise Korce, rekomandimet qe duhet te plotësohen per kete projekt ne aspektin e infrastrukturës dhe dokumentacionit.Zyrtarisht AAC nuk ka nje afat te përcaktuar nga Bashkia Korce per kete projekt. | E plotë | Nuk ka |
| 06 | 24.01.2023 | Informacion për raportin publik, të kostove të përgatitur nga ekspertët e Asistencës Teknike të financuara nga EUD , për Lirimin e brezit të frekuencave 700 Mhz (DD2 | 21.02.2023 | Dokumenti i vënë në dispozicion është përgatitur nga ekspertët e BE-së. Ekspertët e BE-së kanë paraqitur versionin publik të vlerësimit të kostove te migrimit, duke e lehtësuar nga informacioni konfidencial që lidhet me të dhëna financiare, teknike të operatorëve në respektim, të të drejtës ligjore të tyre ,për sekretin tregtar. Gjithashtu ky dokument nuk është dokument i autoritetit (AMA) por një dokument i ekspertëve që jep metodologjinë e unifikuar të zbatuar në mënyrë të njëjtë për të gjithë kompanitë mbi bazën e të dhënave respektive për investimet/rrjetet respektive. Kjo metodologji është zbatuar në disa vende të BE-së. Nga ekspertët është bërë një vlerësim i kostove të migrimit. Së fundmi, në lidhje me kërkesën mbi parashikimet financiare nga MIE për kompensimin, theksojmë se, aktualisht mbi bazën e dokumentave të përgatitur nga ekspertët po vijon puna me një grup ndërinstitucional pune dhe sikurse është vepruar dhe në lirimin e brezit 800 MHz, projektaktet/dokumentat që do përgatiten për kompensimin e secilit operator do konsultohen me të gjithë aktorët konform ligjit në fuqi. | E plotë | Nuk ka |
| 07 | 24.01.2023 | Informacion për projektin e Parkut Fotovoltaik të Akërnisë | 07.03.2023 | Kontrata e Parkut fotovoltaik të Akernisë është nënshkruar në janar 2019. Kjo kontratë ka përmbajtur disa kushte paraprake që duhet të plotesonin palët brenda një afati prej 275 ditëve nga nënshkrimi i saj. Me plotesimin e këtij afati palët nuk i kishin plotësuar këto kushte. MIE me vullnetin e mirë për të vazhduar projektin i la shoqërise së projektit edhe një afat prej 3 muajsh shtesë. Me plotësimin e këtij afati shtesë, përsëri nuk ishin realizuar kushtet e përcaktuara në kontratë. Sipas kontratës , në rast mos plotësimit të kushteve sipas afatit të kontratës, kontrata konsiderohej e zgjidhur duke mos patur pasoja për palët. Në këtë kuptim, kjo kontratë konsiderohet e zgjidhur. Kompania ka bëre një kërkesë në Ministri për të gjetur një zgjidhje miqësore në mënyrë që të vijohet me projektin. MIE ka komunikuar me Avokaturën e Shtetit për këtë qëllim, si institucioni i ngarkuar me ligj për trajtimin e mosmarrëveshjeve me shtetin. Avokatura e Shtetit ka shprehur dakordësi për të komunikuar me kompaninë dhe ka caktuar edhe një perfaqesues për të qenë pjesmarrës në takime. MIE dhe kompania kanë bërë disa takime, ku kompania ka paraqitur disa mënyra që të vijohet me zhvillimin e projektit. Aktualisht propozimi i tyre po trajtohet në Ministri. | E plotë | Nuk ka |
| 08 | 25.01.2023 | Informacion mbi proceduren e prokurimit “Zgjerimi i kapaciteteve transportuese në pajisjet DWDM (Dezenjimi &  Upgrade), qw ka zhvilluar OST | 02.02.2023 | Deleguar OST | E deleguar | Nuk ka |
| 09 | 27.01.2023 | Informacion mbi punimet në aksin Milot - Morinë | 28.03.2023 | Ecuria e punimeve shtesë (punimet kapitale sipas kontratës) të cilat përbëjnë planin e investimeve të shoqërisë e koncesionare, i cili filloi që me momentin e hyrjes në fuqi të kontratës (dt.09.09.2017) ka vijuar në respektim të afateve kontraktuale. Gjatë kësaj kohe shoqëria koncesionare ka realizuar edhe punime të tjera shtesë, përtej planit të parashikuar të investimeve, siç janë psh., ndërhyrja në 12 skarpata shtesë, nga 31 që ka pasur në kontratë, pra në total 43 skarpata. Të gjitha kostot mbi vlerën e parashikuar në kontratë, të këtyre punimeve shtesë, janë përballuar nga koncesionari, pra pa rimbursim apo fatura shtesë për Buxhetin e Shtetit. | E plotë | Nuk ka |
| 10 | 06.02.2023 | Informacion për të Licencuarit në Veprimtarinë e Prodhimit të Energjisë Elektrike Fotovoltaike, me kapacitet deri në 2 MW dhe 2 MW. | 15.03.2023 | Të Licencuarit në Veprimtarinë e Prodhimit të Energjisë Elektrike Fotovoltaike, me kapacitet deri në 2 MW dhe 2 MW, mund ti aksesoni online në faqen: www.ere.gov.al, në regjistrin e Licencave të Entit Rregullator të Energjisë.  Në përgjigje të kërkesës tuaj: “Cilat janë projektet që janë pajisur me miratim paraprak për vazhdimin e procedurave për ndërtimin e hidrocentraleve me kapacitet deri në 2 MW?”, Ju vëmë në dijeni se:  Miratimi Paraprak është një e drejtë ekskluzive e shoqërisë, për të bërë matje ose studime të tjera, lidhur me investimet për ndërtimin e burimit gjenerues të energjisë dhënë nga Ministria përgjegjëse për energjinë, brenda periudhës kohore të përcaktuar në Miratim. Procedura administrative për këto Miratime është në proces, si e tillë MIE, nuk mund të shprehet për një proces i cili nuk ka përfunduar. Në rast se subjektet do të paraqesin kërkesën për tu pajisur me Miratim për Ndërtim, MIE do të marrë në shqyrtim kërkesat në zbatim të VKM Nr. 822, datë 07.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, i ndryshuar. | E plotë | Nuk ka |
| 11 | 13.02.2023 | Informacion për kontratën për sigurinë kibernetike në Jones Group | 06.03.2023 | Ligji nr. 34/2022 “Për përcaktimin e procedurës së veçantë, për negocimin dhe zbatimin e kontratës me shoqërinë “Jones Group International”, për forcimin e sigurisë kibernetike””, është inciuar me qëllim autorizimin dhe përcaktimin e procedurës së veçantë për negocimin, miratimin dhe zbatimin e kontratës me shoqërinë “Jones Group International”, për forcimin e sigurisë kombëtare, rritjen e aftësisë dhe qëndrueshmërinë e sigurisë kibernetike në Republikën e Shqipërisë. Ky ligj ka të përcaktuar Agjencinë Kombëtare Shqiptare të Informacionit (AKSHI), institucionin kryesor zbatues të ligji, duke parashikuar autorizimin e tij që në cilësinë e Autoritetit Kontraktues të negociojë dhe të nënshkruajë një kontratë shërbimi me Shoqërinë amerikane “Jones Group”. Gjithashtu, në zbatim të nenit 3, të këtij ligji është AKSHI, cili detyrohet të thërrasë mbledhjen e parë të komisionit të negocimit, Komision i cili përbëhet nga 7 (shtatë) anëtarë me përfaqësues të institucioneve, si më poshtë:  a) një përfaqësues i ministrisë përgjegjëse për infrastrukturën dhe energjinë;  b) një përfaqësues i ministrisë përgjegjëse për mbrojtjen;  c) një përfaqësues i ministrisë përgjegjëse për rendin publik;  ç) një përfaqësues i ministrisë përgjegjëse për financat dhe ekonominë;  d) një përfaqësues i Avokaturës së Shtetit;  dh) një përfaqësues nga Autoriteti Kombëtar i Certifikimit Elektronik dhe Sigurinë Kibernetike;  e) një përfaqësues nga Drejtoria e Sigurimit të Informacionit të Klasifikuar. | E plotë | Nuk ka |
| 12 | 15.02.2023 | Listën e plotë e Ndërmarrjeve Shtetërore nën pronësinë e MIE. | 09.03.2023 | Ministria e Infrastrukturës dhe Energjisë ushtron veprimtarinë e saj në zbatim të VKM nr.111, datë 02.03.2022 “Për përcaktimin e fushës së përgjegjësisë shtetërore të Ministrisë së Infrastrukturës dhe Energjisë“ (i ndryshuar), në zbatim të së cilës MIE ushtron të drejtën e pronarit me 100% të aksioneve për 4 shoqëritë aksionare:  KESH sh.a, Vendimi i Këshillit të Ministrave nr.317, datë 27.04.2016 "Për përcaktimin e autoritetit publik që përfaqëson shtetin si pronar të aksioneve të shoqërive të sektorit të energjisë elektrike",  OSHEE sh.a, Vendimi i Këshillit të Ministrave nr.317, datë 27.04.2016 "Për përcaktimin e autoritetit publik që përfaqëson shtetin si pronar të aksioneve të shoqërive të sektorit të energjisë elektrike",  Albpetrol sh.a, Vendimi i Këshillit të Ministrave nr.848, datë 07.12.2016 “Për krijimin e shoqërisë “Albgaz” sh.a dhe përcaktimin e autoritetit publik që përfaqëson shtetin si pronar të aksioneve të shoqërisë “Albpetrol” sh.a“ (i ndryshuar),  Albgaz sh.a, krijuar me Vendimin e Këshillit të Ministrave nr.848, datë 07.12.2016 “Për krijimin e shoqërisë “Albgaz” sh.a dhe përcaktimin e autoritetit publik që përfaqëson shtetin si pronar të aksioneve të shoqërisë “Albpetrol” sh.a“ (i ndryshuar).  Këto shoqëri zhvillojnë aktivitetin e tyre në zbatim të ligjit nr. nr.9901, datë 14.04.2008 “Për Tregtarët dhe Shoqëritë Tregtare” (i ndryshuar) | E plotë | Nuk ka |
| 13 | 15.02.2023 | Informacion për Aeroportin Ndërkombëtar të Kukësit. | 17.02.2023 | Deleguar AAC | E deleguar | Nuk ka |
| 14 | 15.02.2023 | Informacion për vendosjen e stacioneve ndërqytetas në funksion të lëvizjes së lirë të qytetarëve | 13.03.2023 | Drejtoria e Përgjithshme e Shërbimeve të Transportit Rrugor, në zbatim të Urdhërit Nr. 318, datë 02.11.2020 “Për delegim kompetence”, është organ kompetent për nënshkrimin e licencave dhe certifikatave të operimit në transportin ndërqytetës.  Pika 4, neni 2, i Udhëzimit Nr. 7, datë datë 31.12.2020 “Për disa ndryshime dhe shtesa në Udhëzimin Nr. 5628, datë 18.11.2016 “Për miratimin e rrjetit tё linjave ndёrqytetёse”, të ndryshuar, përcakton se:  “Subjektet e licencuar për shërbimin e transportit ndërqytetës të udhëtarëve, agjenci për transport udhëtarësh apo turistike, si edhe subjekte të tjera të interesuara që operojnë në zonë/pranë segmentit rrugor ku kalon itinerari i linjës (karburante, pika autoriparimi etj.), me kërkesë të tyre pajisen me autorizim nga Drejtoria e Përgjithshme e Shërbimeve të Transportit Rrugor (DPSHTRR), sipas modelit në aneksin 3, pas konfirmimit nga Autoriteti Rrugor Shqiptar (ARRSH) për përmbushjen e kritereve/standardeve teknike të stacioneve të qëndrimit.”  Sipas bazës aktuale ligjore në fuqi, inicimi i procedurës për përcaktimin e stacioneve të qëndrimit bëhet nga:  Subjektet e licencuar për shërbimin e transportit ndërqytetës të udhëtarëve,  Agjenci për transport udhëtarësh apo turistike,  Subjekte të tjera të interesuara që operojnë në zonë/pranë segmentit rrugor ku kalon itinerari i linjës.  Subjektet aplikojnë online në platformën e-Albania në shërbimin “Kërkesë për shtim/ndryshim/heqje stacioni në linjat e transportit ndërqytetës”. Aplikimi shqyrtohet nga një grup i përbashkët pune DPSHTRR – ARRSH – Përfaqësues të shoqatave të transportit, i cili verifikon përmbushjen e kritereve teknike dhe ligjore për caktimin e stacionit. | E plotë | Nuk ka |
| 15 | 20.02.2023 | Kopje të relacioneve shoqëruese të VKM –ve të miratuara gjatë periudhës shtator – dhjetor 2022, me propozim të Ministrit të Infrastrukturës dhe Energjisë, | 07.03.2023 | Në zbatim të ligjit nr. 9000, datë 30.1.2003 “Për organizimin dhe funksionimin e Këshillit të Ministrave”, përcaktohet se, projektaktet së bashku me relacionin shoqërues depozitohen në Këshillin e Ministrave për miratim. Për sa më sipër, ky detyrim, i lexuar bashkërisht me kufizimet e përcaktuara nga neni 17 i ligji 119/2014 “Për të Drejtën e Informimit’’, na përjashton nga detyrimi për t’ju vendosur në dispozicion relacionet që keni kërkuar. Së fundmi ju informojmë se, nga ana e Ministrisë së Infrastrukturës dhe Energjisë, kundër Vendimit nr. 64/2022 të Komisionerit për të Drejtën e Informimit është ushtruar e drejta e ankimit në Gjykatën Administrative Tiranë, në respektim të nenit 25 të Ligjit nr. 119/2014 “Për të drejtën e Informimit” dhe afateve ligjore. | E plotë | Nuk ka |
| 16 | 24.02.2023 | Informacion mbi strukturën përgjegjëse dhe veprimtarinë për sinjalizimin dhe mbrojtjen e sinjalizuesve në Ministrinë e Infrastrukturës dhe Energjisë. | 15.03.2023 | Ministria e Infrastrukturës dhe Energjisë është institucion qëndror me organikë mbi 80 punonjës për periudhën 2018-2022.  Për këtë, në zbatim të pikës 11 të VKM nr. 816 datë 16.11.2016, “Për strukturën, kriteret e përzgjedhjes dhe marrëdhëniet e punës së punonjësve të njësisë përgjegjëse në autoritetet publike në zbatim të ligjit nr. 60/2016 “Për sinjalizimin dhe mbrojtjen e sinjalizuesve”, ka krijuar Njësinë Përgjegjëse për Sinjalizimin në vitin 2017.  Njësia përgjegjëse në MIE është Drejtori i Auditimit të Brendshëm dhe 1 Auditues. Anëtarët e njësisë kanë formim profesional financier dhe njëri me diplomë të dytë jurist. Përvoja e punës në profesion mbi 30 vjet.  Njësisë Përgjegjëse për Sinjalizimin e kryen veprimtarinë e bazuar në dispozitat ligjore e aktet nënligjore që rregullojnë këtët veprimtari si dhe në Rregullore përkatëse të brendshme.  Ministri i MIE ka miratuar rregulloren e Brendshme “Për hetimin administrativ të sinjalizimit dhe mbrojtjen e konfidencialitetit në Ministrinë e Infrastrukturës dhe Energjisë” dhe Rregulloren për hetimin administrativ të kërkesës së sinjalizuesve për mbrojtjen nga hakmarrja”, bazuar në pikën 10, të nenit 13 si dhe pikës 8, të nenit 19 të ligjit nr.60/2016 “Për sinjalizimin dhe mbrojtjen e sinjalizuesve”.  Për periudhën në fjalë nuk ka patur sinjalizime. | E plotë | Nuk ka |
| 17 | 27.02.2023 | Informacion mbi aksin Milot-Morinë | 30.03.2023 | Shoqëria koncesionare “Albanian Highëay Concession” Sh.p.k., është shoqëria koncesionare, që vepron në përmbushje të kushteve dhe detyrimeve që rrjedhin nga Kontrata e Koncesionit për “Ndërtimin, përmirësimin, shfrytëzimin dhe mirëmbajtjen e autostradës Milot – Morinë” miratuar me Vendimin e Këshillit të Ministrave Nr.870 datë 14.12.2016, të ndryshuar.  Taksa e Rrugës përcaktohet sipas Klauzolës 11 të Marrëveshjes Koncesionare dhe merret në momentin e vënies në punë të Sheshit të pagesës (Toll Plaza), më datë 17 shtator 2018. Referuar Kontratës së Koncesionit klauzola 11.4 Shkalla e Taksave, pika 11.4.3, taksa e rrugës në lekë është shuma e llogaritur me kursin zyrtar të këmbimit nga euro në lekë të Bankës së Shqipërisë në datën që fillon pagimi i taksës së rrugës. Në datën e hapjes së Sheshit të Pagesave, kursi i këmbimit të Bankës së Shqipërisë EUR/LEK ka qenë 131.45.  Referuar Kontratës së Koncesionit, klauzola 11.4 “Shkalla e taksave”, pika 11.4.4, Shkalla e taksës së rrugës rregullohet në ditën e parë të çdo viti të plotë kalendarik, në bazë të formulës dhe Indekseve të vendosur në Kontratën e Koncesionit, e cila rezulton në vlerën në monedhën Euro. | E plotë | Nuk ka |
| 18 | 03.03.2023 | Informacionin në lidhje me koncesionin “Ndërtim, përmirësim, operim dhe mirëmbajtje e autostradës Milot – Morine” | 12.04.2023 | Përqindja e volumit të punimeve të kryera nga shoqëria koncesionare “Albanian Highëay Concession”, për ndërtimin e Urës së Re mbi lumin Drin, në raport me vlerën e investimit të përcaktuar në ofertën e koncesionarit si dhe kontratën e koncesionit është rreth 94%. Kompleksiteti dhe vështirësia teknike e veprës kanë sjellë që vlera e investimit të jetë më e lartë se vlera e parashikuar, por gjithsesi kjo kosto shtesë nuk impakton Buxhetin e Shtetit pasi përballohet nga shoqëria koncesionare. Për Uren e Re mbi lumin Drin, kanë përfunduar pjesa e nën strukturës dhe ka përfunduar montimi i urës në sheshin e kantierit, dhe aktualisht po punohet për të vijuar me fazën e lëshimit të urës sipas projektit (vendosja në 4 pilat b/a të urës tashmë të ndërtuara). Ndërtimi i Urës së Re mbi lumin Drin sjell në standardin e autostradës (si në shpejtësinë e lëvizjes në rrugë edhe në gjerësinë e rrugës etj) të gjithë autostradën Milot-Morinë ose ndryshe e njohur si “Rruga e Kombit”, pasi ura aktuale në qytetin e Kukësit nuk e përmbush këtë standard. Sjellja në standardin e autostradës bën lëvizjen më të shpejtë dhe sigurt të automjeteve brenda shpejtësisë së projektimit të rrugës.  Punimet e Urës se Re mbi lumin Drin pritet të përfundojnë brenda vitit 2023. Pavarësisht se kemi të bëjmë me një vepër të madhe inxhinierike apo punime me vështirësi të lartë teknike, propozimet dhe dakordësitë janë për ta përfunduar brenda këtij viti. Gjithashtu kujtojmë se kemi patur gjatë këtyre viteve dhe ngjarje madhore siç ishte pandemia e Covid-19 e cila ka ndikuar në ecurinë e punës si dhe probleme sociale dhe shpronësimesh.  Kontrata shtesë është miratuar me VKM nr.478 dt. 31.07.2018 “Për miratimin e kontratës shtesë të koncesionit, për një ndryshim dhe shtesë në kontratën e koncesionit, “Për ndërtimin, përmirësimin, shfrytëzimin dhe mirëmbajtjen e autostradës Milot-Morinë”, miratuar me vendimin nr. 870, datë 14.12.2016, të Këshillit të Ministrave” dhe është publikuar në Fletoren Zyrtare nr.171 të datës 04.12.2018. | E plotë | Nuk ka |
| 19 | 07.03.2023 | Informacion lidhur me garën ndërkombëtare për Porto Romanon | 17.03.2023 | Deleguar APD | E deleguar | Nuk ka |
| 20 | 09.03.2023 | Informacion mbi numrin e objekteve të shembura pas tërmetit të vitit 2019 | 22.03.2023 | Deleguar organeve të qeverisjes vendore | E deleguar | Nuk ka |
| 21 | 13.03.2023 | Informacion lidhur me vënien në dispozicion të listës së targave të institucionit tonë | 04.04.2023 | Në përgjigje të kërkesës suaj me anë të së cilës kërkoni informacion lidhur me vënien në dispozicion të listës së targave të institucionit tonë, siç jeni në dijeni, Drejtoria e Përgjithshme e Shërbimeve të Transportit Rrugor ju ka kthyer përgjigje me email më datë 24.03.2023. | E plotë | Nuk ka |
| 22 | 23.03.2023 | Informacion mbi rindërtimin në zonën e Porto Romanos. | 30.03.2023 | Deleguar Bashkisë Durrës | E deleguar | Nuk ka |
| 23 | 26.03.2023 | Kërkohet të vendoset në dispozicion raporti i hetimit të aksidentit ajror të helikopterit BELL. | 11.04.2023 | Deleguar AAC | E deleguar | Nuk ka |